Νίκος Δεληπρίμης

Ο **Νίκος Δεληπρίμης** (17 Μαΐου 1990, Πειραιάς) είναι Έλληνας επαγγελματίας πετοσφαιριστής. Έχει ύψος 1,97 μ. και αγωνίζεται στη θέση του ακραίου και του διαγώνιου.

## Καριέρα
Ο Νίκος Δεληπρίμης γεννήθηκε το 2000 στον Πειραιά και ξεκίνησε την καριέρα του στο χώρο της πετοσφαίρισης από τις ακαδημίες του Ολυμπιακού Πειραιώς, στις οποίες εντάχθηκε το 2000. Με τις αναπτυξιακές ομάδες των ερυθρόλευκων κατέκτησε το Πρωτάθλημα ΕΣΠΕΔΑ Παίδων το 2004 καθώς και τρία αντίστοιχα πρωταθλήματα εφήβων τα έτη 2005, 2006, 2007. Ήδη από το 2006 είχε υπογράψει το πρώτο του επαγγελματικό συμβόλαιο με τους Πειραιώτες, ωστόσο το 2008 αποφάσισε να συνεχίσει την καριέρα του στον Α.Ο.Π. Κηφισιάς (Α1). Στην ομάδα της Κηφισιάς παρέμεινε μέχρι και το 2013, με εξαίρεση την περίοδο 2010-11, κατά τη διάρκεια της οποίας αγωνίστηκε με τα χρώματα του Μίλωνα Νέας Σμύρνης στην Α2 κατηγορία. Με τον Α.Ο.Π. Κηφισιάς κατέκτησε το Ασημένιο μετάλλιο του Λιγκ Καπ Ελλάδας 2013, στο οποίο αναδείχθηκε καλύτερος σέρβερ με 4 άσους.

Την περίοδο 2013-14 ο Νίκος Δεληπρίμης μεταγράφηκε στον Οδυσσέα Αμαρουσίου, ο οποίος αγωνιζόταν στην Α2 κατηγορία. Στην ομάδα του Αμαρουσίου παρέμεινε μόνο για ένα χρόνο καθώς το 2014 πήρε μεταγραφή στον Σ.Φ.Π. Χανίων, με τον οποίο κατέκτησε την 1η θέση του Α΄ Ομίλου της Α2 στο Πρωτάθλημα 2014-15, αλλά η ομάδα της Κρήτης δεν πέτυχε την άνοδο για την Βόλεϊ Λιγκ στα μπαράζ που ακολούθησαν.

Το καλοκαίρι του 2015, επέστρεψε στον Ολυμπιακού Πειραιώς, οκτώ χρόνια μετά την πρώτη του αποχώρηση από το σύλλογο και κατέκτησε το Λιγκ Καπ και το Κύπελλο Ελλάδας 2016.

Την επόμενη περίοδο εντάχθηκε στον Εθνικό Πειραιώς, με τον οποίο το 2017 κατέκτησε αήττητος το Πρωτάθλημα Α2 2016-17, σε μία επική επάνοδο των κυανόλευκων στη μεγάλη κατηγορία.

Στη συνέχεια αγωνίστηκε κατά σειρά στους Ηρακλή Χαλκίδας, Δ.Α.Σ. Δραπετσώνας, Αρμενική Πειραιώς και κατά την περίοδο το 2022-23 στον Γ.Σ. Πετρούπολης στην Α2 Εθνική Κατηγορία.

## Σπουδές
Ο Νίκος Δεληπρίμης έχει σπουδάσει γυμναστής και είναι απόφοιτος του Τμήματος Επιστήμης Φυσικής Αγωγής και Αθλητισμού (ΤΕΦΑΑ) του Πανεπιστημίου Αθηνών.

## Συλλογικοί τίτλοι - Διακρίσεις
### Εθνικά Πρωταθλήματα
**[[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]
* **3η θέση**: [[Πρωτάθλημα πετοσφαίρισης ανδρών Volleyleague 2015-2016|2015-16]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**1 Πρωτάθλημα Ελλάδας Α2 Εθνικής Κατηγορίας
* 2016-17 (Εθνικός Πειραιώς)

### Εθνικά Κύπελλα
**1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]
* [[Κύπελλο Ελλάδας πετοσφαίρισης ανδρών 2015-2016|2016]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**1 Λιγκ Καπ Ελλάδας
* 2016 (Ολυμπιακός Πειραιώς)
**  **2η Θέση**: 2013 (Α.Ο. Κηφισιάς)

### Μικρές κατηγορίες
**1 Πρωτάθλημα ΕΣΠΕΔΑ Παίδων
* 2004 ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
**3 Πρωταθλήματα ΕΣΠΕΔΑ Εφήβων
* 2005, 2006, 2007 (Ολυμπιακός Πειραιώς)

## Ατομικές διακρίσεις
* Λιγκ Καπ Ελλάδας 2013: Καλύτερος σέρβερ (4 άσοι)

## Παραπομπές


## Εξωτερικοί σύνδεσμοι- Πηγές
* Νίκος Δεληπρίμης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Νίκος Δεληπρίμης: Ατομικά στοιχεία - Ομάδες καριέρας greekvolley.eu
* Νίκος Δεληπρίμης: Ατομικά στοιχεία - Ομάδες - Τίτλοι www.volleyleague.gr
* Δεληπρίμης: Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Μίλωνα
Κατηγορία:Πετοσφαιριστές Εθνικού Πειραιώς